《新荷叶 其三》
宋代·赵彦端

玉井冰壶，人间有此清秋。笑语雍雍，从今庭户初修。

迎风待月，雍凝处、四卷帘钩。月波奇观，未饶当日南楼。

闻说三吴，江湖胜、从古风流。况有双轓，旧谙黄阁青油。

金瓯屡启，应难解、久为人留。天池波滟，可怜苹满汀洲。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。